PATVIRTINTA

Telšių „Germanto“ progimnazijos

2019 m. rugsėjo 2 d.

direktoriaus įsakymu Nr. V- 40

**TELŠIŲ „GERMANTO“ PROGIMNAZIJOS**

**2019–2020 MOKSLO METŲ UGDYMO PLANaS**

**2018-2019 M.M. UGDYMO PLANO ĮGYVENDINIMO ANALIZĖ**

**Vykdytų ugdymo programų įgyvendinimo ypatumai.**

2019 m. mokyklos veiklos įsivertinimo grupė atliko tyrimą srities „Rezultatai“ (1.2.1 rodiklis „Mokinio pasiekimai ir pažanga“). Apklausoje dalyvavo 161 mokinys (5-8 klasių).

Apklausos rezultatai parodė, kad mokyklos stiprieji aspektai yra mokymosi svarba (3,6) bei bendradarbiavimo skatinimas, pagalba vienas kitam (3,3).

Tobulintini aspektai – mokytojo pagalba mokiniui planuojant mokymosi tikslus ir žingsnius (2,4) bei mokinių nuomonės svarba teikiant pasiūlymus (2,5).

|  |  |
| --- | --- |
|  |  |

Pateiktos išvados bei rekomendacijos veiklos tobulinimui:

1. Beveik visi apklausoje dalyvavę mokiniai (96 proc.) sako, kad jiems yra svarbu mokytis, o mokytojai jiems padeda pažinti gabumus ir polinkius.

2. Į mokyklą su malonumu teigia einantys tik 49 proc. apklaustųjų mokinių, nors dauguma mokinių (68 proc.) pamokose nebijo bandyti, daryti klaidų ar neteisingai atsakyti.

3. Tik pusė mokinių (52 proc.) teigia, kad pamokose turi galimybę pasirinkti įvairaus sunkumo užduotis.

4. Su mokytoju planuojantys mokymosi tikslus ir žingsnius jiems pasiekti sako tik pusė apklaustųjų (51 proc.), o aptariantys mokymosi sėkmes – 66 proc. apklausoje dalyvavusių mokinių.

5. Mokiniams labiausiai mokykloje patinka integruotos pamokos (74 proc.), organizuojama socialinė ir visuomeninė veikla (80 proc.), bendradarbiavimas ir pagalba vienas kitam (90 proc.).

6. Dauguma mokinių mokykloje jaučiasi įvertinami, svarbūs: 68 proc. apklaustųjų sako, kad yra vertinama kiekvieno mokinio nuomonė, apsvarstomi teikiami pasiūlymai.

7. Iš apklausos dalyvių atsakymų matyti, kad mokykloje nemaža dalis mokinių patiria patyčias. Jog per paskutinius 2 mėnesius iš jų niekas nesijuokė, nesišaipė atsakė 63 proc. mokinių. O kad patys per tokį laiką nesijuokė ir nesišaipė iš kitų nurodo 73 proc. mokinių.

Rekomendacijos:

1. Didinti mokytojų pasitikėjimą mokiniais.

2. Suteikti galimybę patiems vaikams pasiūlyti jiems įdomių, naudingų temų ir užduočių.

3. Parengti kelių lygių užduotis ir suteikti galimybę mokiniams pasirinkti (pagal įsivertintus gebėjimus).

4. Skirti laiko individualiam pokalbiui aptariant mokymosi tikslus ir žingsnius jiems pasiekti.

5. Pastebėti net mažiausias mokinio pastangas, jas pripažinti, įvertinti ir skatinti.

**Ugdymo turinio integravimas.**

Mokyklos veiklos įsivertinimo grupė atliko giluminį tyrimą „Mokymasis ne mokykloje“ ir nustatė, kad ne mokykloje vykstančios pamokos labiau efektyvios ir patinka visiems bendruomenės nariams. Todėl buvo nuspręsta, kad kiekvienas mokytojas per mokslo metus ves bent vieną pamoką ne klasėje. Pamokos vyko visur: parduotuvėje, kavinėje, knygyne, Varnių regioniniame parke, radijo centre, „Telšių žinių“ redakcijoje, prie Germanto, Masčio ežerų, ant Zakso kalno, Džiugo piliakalnio, Šv. Nikolajaus Stebukladario cerkvėje ir kt. Daugiausia pamokų ne mokykloje vedė pradinių klasių mokytojos. Edukaciniai užsiėmimai, pavyzdžiui, „Piešimas ant stiklo“ vyko „Alkos“ muziejuje, „Ekstremali gamtoseka“ – Varnių regioninio parko Gamtos mokykloje, „Lobių ieškojimas“ – Biržuvėnų dvare, dvi edukacinės veiklos – Žemaitijos nacionaliniame parke (Plateliuose).

Mokykla dalyvauja projekte „Informatika pradiniame ugdyme“, todėl visos pradinių klasių mokytojos pačios sukūrė ir išbandė integruotą informatikos mokymo turinį.

Mokytojai vedė daugiau integruotų pamokų. Į pamokas kvietėsi mokyklos psichologę, spec. pedagogę, soc. pedagogę, bibliotekos darbuotojas. Į ugdymo turinį buvo integruojamos alkoholio, tabako ir kitų psichiką veikiančių medžiagų vartojimo prevencijos, rengimo šeimai ir lytiškumo ugdymo programos, etnokultūrinis bei antikorupcinis ugdymas, ugdymo karjerai programa. Mokykloje vyko susitikimai su Telšių visuomenės sveikatos biuro rekomenduotais lektoriais. Mokiniai išklausė paskaitas „Žalingi įpročiai“ bei „Lytiškumo ugdymas“, „Sveika gyvensena, sportas, sveika mityba“. Klasių auklėtojai organizavo susitikimus su gydytoju psichiatru A. Naujoku bei PPT psichologe A. Beržanskiene, kurie diskutavo su mokiniams priklausomybių bei paauglystės ypatumų klausimais.

 Mokykloje buvo vykdomos ankstyvosios prevencijos ir socialinių įgūdžių programos „Zipis, „Obuolio draugai“, „Įveikime kartu“, „Tiltai“.

Visi mokytojai dalyvavo LIONS QUEST programos „Paauglystės kryžkelės“ 3 dienų seminare, kuris skirtas saugios aplinkos mokykloje kūrimui.

**Pažintinė ir kultūrinė, projektinė veikla.**

Ugdant mokinių pilietiškumą ir sąmoningumą, buvo organizuotos įvairios pilietinės iniciatyvos ir akcijos: pilietinė iniciatyva, skirta tarptautinei Tolerancijos dienai paminėti, pilietinės akcijos „Atmintis gyva, nes liudija“, skirta Sausio 13-ajai, Laisvės gynėjų dienai, Lietuvos atkūrimo dienai paminėti.

Puikiai pavyko įgyvendinti tokias ugdymo(si) dienas, kaip „Mokyklos gimtadienis“, „Kartų sūkury“, „Užgavienių muonaׅ“, Gimtosios kalbos bei Sveikatingumo dienos.

Panaudodami kultūros paso skirtas lėšas vykdėme edukacinius užsiėmimus: fosilijų ieškojimas kartu  su Radailių Dinozaurų parko komanda „Atrask dinozaurą“ ir „Medinis margutis - Velykų puošmena“, „Senovės kuršių genties ir miško brolių takais po Žemaitiją“, „Stalo kultūra“.

Sekėsi vykdyti įvairią projektinę veiklą. 2018-2019 m. tarptautinį eTwining projektą vykdė 8 mokytojos, kurių dėka mokykla gavo „Programos „eTwinning“ mokykla“ kokybės ženklelį. Jis yra skiriamas įvertinant ne tik atskirus programos „eTwinning“ mokytojų darbus, bet atsižvelgiant ir į visos mokyklos mokytojų bei vadovų komandų dalyvavimą veikloje.

Anglų kalbos mokyt. G. Raudonienė laimėjo atranką atstovauti Lietuvai Prahoje (Čekija) vykusiame kontaktiniame seminare „United in Cultural Diversity“, kur iš 12 šalių susitiko mokytojai, besidomintys bendradarbiavimo nauda eTwinning platformoje.

8b klasės mokinių vykdomas tarptautinis projektas ,,Pen Pals“ su Prancūzijos Bailly miestelio mokyklos mokiniais peraugo į puikią draugystę. Grupelė mokinių buvo pakviesta aplankyti Prancūziją, susipažinti su mokymosi sistema bei pakeliauti po šalį.

Europiniais ir Nacionaliniais kokybės ženkleliais apdovanoti Tarptautiniai eTwinning projektai: „Autumn Basket“, „Enjoy Your Life With Art“, „e-Twin PenPaLs“, „Europe at my school“, „Keep Calm, Speak English!“, „My Songs Add Value“, „Augu su knyga“, „Transformation To Green IT“ „Blind Mustafa’s STEM Farm“, „Math is fun“, „Virtual Travel“, „RoboTuko saugaus interneto akademija“, „Magic Words“, „Rudens spalvos“, „Creativity in the classroom" bei „Matharchitect”.

**Mokinių pažangos ir pasiekimų vertinimas.**

Kaip ir kasmet, kaupėme informaciją apie mokinių mokymosi pažangą ir pasiekimus, ją interpretavome ir apibendrinome. Tai darė dalykų mokytojai bei klasių auklėtojai. Mokytojai stebėjo mokinių pažangą, omokymosi etapo pabaigoje fiksavo dalykinių žinių ir gebėjimų, bendrųjų kompetencijų pokytį lygindami su ankstesnio mokymosi etapo pasiektu lygmeniu. Patys mokiniai stebėjo ugdymosi procesą, vertino pasiekimus ir pažangą, nusimatė tolesnius mokymosi žingsnius – vertino save.

 Išanalizavę šių metų NMPP rezultatus pastebėjome, kad šiemet pakilo 4-ų klasių mokinių rašymo bei pasaulio pažinimo gebėjimai. Net 27 mok. (55,1 %) pasiekė pasaulio pažinimo aukštesnįjį lygį ir 26 mok. (54,2 %) - rašymo. Vienintelis mokinys iš 47 dalyvavusių patikrinime nepasiekė skaitymo patenkinamo lygmens. Džiugu, kad iš visų tikrinamų dalykų 4-okų pasiekimų vidurkis yra aukštesnis už kitų šalies mokyklų pasiekimų vidurkį.

 6-ų klasių mokinių rezultatai prastesni –tik 5 mokiniai pasiekė matematikos dalyko aukštesnįjį lygį ir 6 mokiniai - skaitymo. Didžioji dalis mokinių pasiekė pagrindinį lygį – 24 mok. (57,1 %) matematikos ir 29 (67,4 %) skaitymo. 6-ų klasių mokiniams silpniausiai sekėsi rašymas – net 15 mok. (38,5 %) nepasiekė patenkinamo lygmens. Aukštesniojo lygmens nepasiekė nė vienas mokinys.

el.NMPP aštuntokų pasiekimai, lyginant su skirtingų vietovių ir tipo mokyklomis, žemi. Ypač gamtos mokslų: 51,6 % mokinių patenka į žemesnių vidutinių pasiekimų lygmenį. Matematikos rezultatai geresni. 37,5 % aštuntokų pateko į aukštesnių vidutinių pasiekimų lygmenį. Aukštesniųjų pasiekimų lygmeniui priskirti tik 6 mokiniai.

Pavasarį 4b klasės mokiniai dalyvavo Tarptautiniame matematikos ir gamtos mokslų tyrime TIMSS, kurį organizavo Tarptautinė švietimo vertinimo asociacija IEA.

**Neformaliojo vaikų švietimo organizavimas.**

## 2018-2019 mokslo metais mokykloje veikė 22 būreliai. Juos lankė virš 300 mokinių. 1-4 klasės moksleiviams skirta daugiau praktinės veiklos būrelių, tokių kaip: „Jaunieji tyrėjai“, „Mažieji gamtininkai“, „Jaunieji tyrinėtojai“, kuriuose siekta skatinti kūrybišką gamtamokslinį ugdymą atliekant tiriamuosius darbus.

## Būreliuose „Etnoratas“ ir „Iš kraičio skrynios“ vaikai buvo mokomi asmeninės, socialinės, pažinimo, tautos kultūrinės patirties bei tautinės savimonės. Siekta mokinius aktyvinti, propaguoti sveiką gyvenseną bei sportą. Respublikinėse varžytuvėse „Sveikatingumo maratonas“ **iškovota pereinamoji Telšių mero Kęstučio Gusarovo taurė**.

## Lapkričio mėnesį Telšių miesto arenoje vyko 3-4 klasių moksleivių regioninės TAG regbio varžybos. Jose dalyvavo komandos iš Šiaulių, Klaipėdos, Plungės, Šilutės bei Telšių. Mūsų mokiniai regbio įgūdžius jau kelinti metai ugdo „Regbio mokyklėlėje“ ir visada sėkmingai dalyvauja varžybose.

Mokykloje veikia nemažai meninės raiškos būrelių. Mokyklos mokytojai ir mokiniai visus mokslo metus rengė parodas ne tik mokyklos bibliotekoje bei skaitykloje, bet ir darbais džiugino Verslo inkubatoriaus, miesto viešosios bibliotekos bei Telšių švietimo centro lankytojus. Telšių švietimo centre surengta ketvirtokės Augustės Vaivos Klingerytė kūrybinių darbų paroda. Ši mokinės paroda jau antroji. Dailės būrelio „ART-elė“ narės dalyvavo rajoninėje atviručių parodoje. Atvirutės pasibaigus parodai buvo padovanotos Telšių ligoninės ligoniukams. Iš mokinių vasarą surinktų ir sudžiovintų augalų „Darbštuolių“ būrelio mergaitės sukūrė darbelius „Vasaros ilgesys“, kuriais papuošė mokyklos trečio aukšto langus. Iš mokyklos kieme surinktų lapų suvėrė vainikus ir juos dekoravo kieme surinktomis gilėmis. Parodėlė „Auksinis ruduo“ papuošė mokyklos biblioteką.

## Mažosios Bažnytėlės viena arka Velykų proga pasidabino įvairiomis technikomis sukurtais mokinių darbeliais – paukšteliais.

## 2a klasės mokiniai, išmokę piešti būrelyje „Vaizduoju pasaulį“, dalyvavo internete organizuotame VŠĮ „Bruneros“ vaikų piešinių  konkurse „Gaminame kartu tau, mamyte“ . Šįkart tarp dešimties nugalėtojų buvo keturi mūsų piešėjai, kurie apdovanoti puikiomis knygelėmis ir diplomais.

## Birželio mėnesį 4a kl. mokiniai Karolinos Praniauskaitės bibliotekoje kvietė į kūrybinių darbų ant šilko parodą „Knygos puslapius atvertus“.

**Sėkmingiausios veiklos.**

Rajoninėje biologijos olimpiadoje 5a kl. mokinė **Augustė Lakačauskaitė** laimėjo prizinę **trečią vietą**, 8b kl. mokinei **Augustei  Virketytei** pavyko iškovoti **2** vietą, o 8a klasės mokinė **Laura Knitaitė** laimėjo **3** vietą. Geografijos konkurse „Europa ir ES“ **Laura Knitaitė** (8a kl. ) kartu su komanda užėmė **1 vietą**, **Ieva Lakačauskaitė** (8b kl.) – **2 vietą**, **Armantė Meiniutė** (8a kl.) – **3 vietą** ir **Augustė Virketytė** (8b kl.) – **4 vietą**. Rajoniniame anglų kalbos diktanto rašymo konkurse „Listen to Write Right“ **Eligijus Bakšinskis** (7a kl.) laimėjo garbingą **3 vietą**. Istorijos konkurse „Telšių rajono žinovai“ 5b kl. mokinių komanda užėmė 2 vietą. Mokyklos mokiniai dalyvavo konkursuose „Bebras“, „Olympis“, „Kengūra“. Pastarajame tarp  dešimties geriausių savo amžiaus grupės mokinių Telšių rajone „Nykštukų“ grupėje buvo 1-os klasės mokiniai **Algimantas Vaitkus** (5 vieta) ir **Vytautas Rakickas** (6 vieta), 2-os klasės mokiniai **Augustas Nicys** (5 vieta), „Mažylių“ grupėje - 3-os klasės mokinė **Milda Meiženytė** (3 vieta) ir 4-tos klasės mokinys **Aidas Ilginis** (8 vieta), „Kadetų“ grupėje - 8-tos klasės mokinys **Arnoldas Skrodenis.** Tarpmokykliniame garsinės analizės konkurse „Paraidžiui“ geriausiai sekėsi **Algimantui Vaitkui (1b kl.)** ir **Domui Dambrauskui (3b kl.**). Jie savo amžiaus mokinių grupėse tapo nugalėtojais.

Rajoniniame geografijos konkurse „Geografinis takas“ mūsų mokyklos 6b klasės komanda laimėjo **pirmąją vietą**. Mokyklos 1 – 4 klasių mokinių komandos dalyvavo varžybų „Šviesoforas“ rajoniniame etape, kuriame iškovojo I vietą. Respublikiniame moksliniame praktinių kūrybinių veiklų konkurse „STEAM pavasaris“ pasisekė komandai, kuriai atstovavo **Laura Knitaitė, ji užėmė 2- ąją** vietą, o komanda, kurioje buvo **Simona Petreikytė – 2- ąją vietą**.Telšių rajono mokinių technologijų olimpiadoje pasisekė visiems keturiems dalyvavusiems mokiniams: **Nojus Skukauskas** (5a kl.) ir **Titas Vaičius** (8b kl.) užėmė **1-as vietas**, **Rugilė Lukšaitė** (5b kl.) – **2 vietą,** o **Viltė Maziliauskytė** (7a kl.) įvertinta nominacija už puikų kūrybinį namų darbą. Lietuvos mokinių technologijų olimpiados III etape **Titas Vaičius** pagamino kinetinę interjero dekoraciją „Žemaitėjės gražybės iš aukšta“ ir laimėjo nominaciją „Sprindis iki svajonės“. Rajoniniame konkurse  Pasaulinei žemės dienai paminėti mokyklos komanda laimėjo 1-ą vietą. Užgavėnių persirengėlių kaukių parodos-konkurso „Užgavienių muona“ laimėtojos: **1 vieta Gabija Žebrauskaitė** ir 2 **vieta Andžela Lenkauskaitė.** Geografijos olimpiadoje „Mano gaublys“ 8a kl. mokinė **Laura Knitaitė** užėmė **2 vietą**, o 6b kl. mokinė **Skaistė Klapatauskaitė** ir 8a kl. mokinė **Armantė Meiniutė** užėmė **3 vietas**.Rusų kalbos dailyraščio konkurse „Rašau: raidė, skiemuo, žodis“ 8a klasės mokinė **Laurai Knitaitei** užėmė **3 vietą**.

Mūsų mokyklos komanda tapo rajoninių varžybų „Drąsūs, stiprūs, vikrūs“ nugalėtoja. Mūsų mokyklos šachmatų komanda, kurią sudarė Meda **Kavaliūnaitė (**3b kl.), **Meiženytė (**3b kl.), Arnas **Goštautas (**4a kl.) ir Vytautas **Vaitkus (**3a kl.), rajono varžybose užėmė **1 vietą** ir gynė Telšių  garbę respublikinėse  varžybose  Druskininkuose. Telšių rajono stalo teniso varžybose mūsų mokyklos komanda, kurią sudarė **Ieva Bugušinskaitė** (6a kl.), **Ema Jokubauskaitė** (4b kl.), **Eva Jokubauskaitė** (4b kl.), laimėjo **2-ąją vietą.** Mokyklos berniukų komanda rajono futbolo varžybose iškovojo 2 vietą, o mergaičių komanda – 3-ią vietą. Rajoniniame diktanto konkurse „Raštingiausias mokinys“ 2-ą vietą laimėjo 8b klasės mokinė Ieva Lakačauskaitė, o Laura Knitaitė (8a kl.) – 3-ią vietą.

Mokslo metus vainikavo padėkos popietė „Metų mokinys“, kuriame pagerbti pažangiausi, sėkmingiausiai mokslo metus užbaigę mokyklos mokiniai.

**I SKYRIUS**

**BENDROSIOS NUOSTATOS**

1. Telšių „Germanto“ progimnazijos ugdymo planas reglamentuoja pradinio ir pagrindinio ugdymo pirmosios dalies programų įgyvendinimą. Mokyklos ugdymo planas sudarytas vadovaujantis 2019 m. balandžio 15 d. LR švietimo, mokslo ir sporto ministro įsakymu Nr. V-417 patvirtintais 2019-2020 ir 2020-2021 mokslo metų pradinio ugdymo programos bendraisiais ugdymo planais, 2019 m. balandžio 15 d. LR švietimo ir mokslo ministro įsakymu Nr. V-417 patvirtintais 2019-2020 ir 2020-2021 mokslo metų pagrindinio ir vidurinio ugdymo programų bendraisiais ugdymo planais, kitais švietimą ir mokyklos veiklą reglamentuojančiais dokumentais.

2. Mokyklos ugdymo planas parengtas mokyklos direktoriaus 2019 m. gegužės 29 d. įsakymu Nr. V-24 sudarytos darbo grupės, aptartas mokytojų tarybos posėdyje, suderintas su Mokyklos taryba.

3. Mokyklos Ugdymo planas parengtas vieneriems 2019-2020 mokslo metams atsižvelgiant į mokyklos strateginius tikslus, bendruomenės poreikius, turimus išteklius.

 4. Ugdymo plano tikslas – apibrėžti bendruosius ugdymo programų vykdymo reikalavimus mokyklos ugdymo turiniui formuoti ir ugdymo procesui organizuoti, sudarant lygias galimybes kiekvienam mokiniui siekti asmeninės pažangos ir įgyti mokymuisi visą gyvenimą būtinų bendrųjų ir dalykinių kompetencijų.

5. Ugdymo plano uždaviniai:

5.1. pateikti ugdymo gaires mokyklos ugdymo turiniui kurti ir jo įgyvendinimą užtikrinančiam mokyklos ugdymo planui parengti;

5.2. nurodyti minimalų privalomą pamokų skaičių, skirtą ugdymo programoms įgyvendinti.

**II SKYRIUS**

**UGDYMO ORGANIZAVIMAS**

**PIRMASIS SKIRSNIS**

 **MOKSLO METŲ TRUKMĖ**

6. **Ugdymo organizavimas.**

6.1. 2019–2020 mokslo metai.

6.1.1. Mokslo metų ir ugdymo proceso pradžia – 2019 m. rugsėjo 2 d.

 6.1.2. 1–4 klasių mokiniams ugdymo proceso trukmė 175 ugdymo dienų (35 savaitės),

5–8 klasių mokiniams – 185 ugdymo dienos (37 savaitės).

6.1.3. Ugdymo proceso metu skiriamos atostogos:

|  |  |
| --- | --- |
| Rudens atostogos | 2019 m. spalio 28 d. – spalio 31 d. |
| Žiemos (Kalėdų) atostogos | 2019 m. gruodžio 23 d. – 2020 m. sausio 3 d. |
| Žiemos atostogos | 2020 m. vasario 17 d. – vasario 21 d. |
| Pavasario (Velykų) atostogos | 2020 m. balandžio 14 d. – balandžio 17 d. |

 6.1.4. Ugdymo procesas skirstomas į pusmečius. Pusmečių trukmė:

|  |  |  |
| --- | --- | --- |
| Pusmečiai | Klasės | **Pusmečių trukmė** |
| I | 1–8 | 2019–09–02 – 2020–01–24 |
| II | 1–4 | 2020–01–27 – 2020–06–09 |
| 5–8 | 2020–01–27 – 2020–06–23 |

 6.1.5. Pasibaigus ugdymo procesui skiriamos vasaros atostogos:

|  |  |  |
| --- | --- | --- |
| Ugdymo programos | Klasė | **2019–2020 m. m. vasaros atostogų** |
| **pradžia** | **pabaiga** |
| Pradinio ugdymo | 1–4 | 2020-06-10 | 2020-08-31 |
| Pagrindinio ugdymo | 5–8 | 2020-06-25 | 2020-08-31 |

## 7. Oro temperatūrai mokyklos teritorijoje esant minus 20 °C ar žemesnei į mokyklą gali nevykti 1-5 klasių mokiniai, esant minus 25 °C ar žemesnei – ir kitų klasių mokiniai. Oro temperatūrai esant 30 °C ar aukštesnei ir mokyklai negalint užtikrinti ugdymo proceso organizavimo vėsesnėse mokyklos aplinkose į mokyklą gali nevykti 1–8 klasių mokiniai. Atvykusiems į mokyklą mokiniams ugdymas organizuojamas mokyklos pasirinkta forma. Mokiniams, neatvykusiems į mokyklą, mokymuisi reikalinga informacija skelbiama mokyklos interneto svetainėje ir elektroniniame dienyne. Šios dienos įskaičiuojamos į ugdymo dienų skaičių. Oro temperatūrai esant 30 °C ar aukštesnei ugdymo procesas lauke neorganizuojamas 1–8 klasių mokiniai. Mokyklos vadovo sprendimu ugdymo procesas gali būti koreguojamas, t. y. trumpinamos pamokos, organizuojamos kitose aplinkose, priimami ir kiti ugdymo proceso organizavimo sprendimai, kuriuos lemia konkrečios mokyklos aplinka. Mokymosi patalpose oro temperatūra turi atitikti Lietuvos higienos normoje HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtintoje Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“ (toliau – Higienos norma), nustatytus mikroklimato reikalavimus.“

## 8. Mokyklos vadovas, esant aplinkybėms, keliančioms pavojų mokinių sveikatai ar gyvybei, priima sprendimus dėl ugdymo proceso koregavimo ar sustabdymo. Laikinai sustabdžius ugdymo procesą, mokyklos vadovas sprendimą dėl ugdymo laiko, kuriuo nevyko ugdymo procesas, įskaičiavimo ar neįskaičiavimo į ugdymo dienų skaičių ar dėl jo koregavimo derina su valstybinės mokyklos (biudžetinės įstaigos) savininko teises ir pareigas įgyvendinančia institucija, savivaldybės mokyklos savivaldybės vykdomąja institucija ar jos įgaliotu asmeniu.

**ANTRASIS SKIRSNIS**

**MOKYKLOS UGDYMO PLANAS. RENGIMAS IR ĮGYVENDINIMAS**

9. Rengiant mokyklos ugdymo planą:

9.1. mokyklos direktoriaus 2019 m. gegužės 29 d. įsakymu Nr. V-24 sudaryta darbo grupė. Grupės darbui vadovauja direktorės pavaduotoja ugdymui Audronė Pavelskienė.

9.2. remtasi švietimo stebėsenos, mokinių pasiekimų ir pažangos vertinimo ugdymo procese duomenimis ir informacija, nacionalinių mokinių pasiekimų patikrinimo, mokyklos veiklos įsivertinimo duomenimis.

10. Rengiant mokyklos ugdymo planą įgyvendinti priimti ar atnaujinti sprendimai dėl:

10.1. mokyklos ugdymo turinio įgyvendinimo integruojant į jį prevencines ir integruojamąsias programas;

10.2. ugdymo proceso organizavimo formų;

10.3. mokymosi pasiekimų ir pažangos vertinimo;

10.4. mokymosi pasiekimų gerinimo priemonių įgyvendinimo ir mokymosi pagalbos teikimo, vykdant pagrindinio ugdymo programą;

10.5. švietimo pagalbos teikimo;

10.6. neformaliojo vaikų švietimo pasiūlos ir organizavimo;

10.7. pamokų, skirtų mokinio ugdymo poreikiams ir mokymosi pagalbai teikti, panaudojimo;

10.8. kitų mokiniams ir mokyklai aktualių ugdymo turinio įgyvendinimo klausimų.

11. Mokyklos ugdymo planą mokyklos vadovas tvirtina iki mokslo metų pradžios, suderinęs su mokyklos taryba, taip pat su savininko teises ir pareigas įgyvendinančia institucija savivaldybės vykdomąja institucija ar jos įgaliotu asmeniu.

12. Mokykla, įgyvendindama ugdymo turinį nusprendė pamokas, numatytas dvejiems metams, skirstyti taip: žmogaus saugos dalykas dėstomas 5-ose (1) ir 8-ose (1) klasėse, informacinės technologijos 7-ose (1) klasėse, technologijos 7-ose (2) ir 8-ose (1) klasėse (Ugdymo plano 1 priedas).

13. Be privalomojo ugdymo turinio dalykų, mokykla siūlo mokiniams rinktis pasirenkamuosius dalykus lietuvių kalbos ir literatūros įgūdžiams formuoti ir skaitymo gebėjimams gerinti: „Teksto suvokimas ir kalbinė raiška“ 6-ose kl. 2 val. ir „Teksto kūrimas ir suvokimas“ 8-ose klasėse 2 val. Šios programos įgyvendinamos per pamokas, skirtas mokinio ugdymo poreikiams ir mokymosi pagalbai teikti, numatytas Bendrųjų ugdymo planų 77 punkte (Ugdymo plano 1 priedas). Mokykla, rengdama pasirenkamųjų dalykų, dalykų modulių programas, vadovaujasi Bendraisiais formaliojo švietimo programų reikalavimais, patvirtintais Lietuvos Respublikos švietimo ir mokslo ministro 2004 m. balandžio 13 d. įsakymu Nr. ISAK-535 „Dėl Bendrųjų formaliojo švietimo programų reikalavimų patvirtinimo“.

 14. Neformaliajam vaikų švietimui skirta 30 valandų (16 val. pradiniame ugdyme ir 14 val. pagrindiniame ugdyme). Neformaliojo švietimo valanda – 45 min. trukmės (Ugdymo plano 1 priedas).

15. Mokykla padeda kiekvienam mokiniui, ypač turinčiam nepalankias socialines, ekonomines, kultūrines sąlygas namuose ar turinčiam specialiųjų ugdymosi poreikių, pasirinkti jo poreikius atliepiančias įvairių krypčių neformaliojo vaikų švietimo programas.

16. Neformaliojo vaikų švietimo programose dalyvaujančius mokinius mokykla žymi Mokinių registre.

17. Mokinio individualus ugdymo planas – tai kartu su mokiniu sudaromas jo galioms ir mokymosi poreikiams pritaikytas ugdymosi planas, padedantis išsikelti tikslus, juos įgyvendinti, prisiimti asmeninę atsakomybę už mokymąsi. Individualus ugdymo planas sudaromas mokiniui, kurio pasiekimai žemi, taip pat mokiniui, kurio pasiekimai aukšti (ypač mokinio, galinčio pasiekti aukščiausią ir aukštą lygmenis, gabumams plėtoti, gebėjimams ugdyti ir siekti individualios pažangos). Individualus ugdymo planas sudaromas:

17.1 asmeniui, atvykusiam mokytis iš užsienio;

17.2. mokiniui, kuris mokomas namie;

17.3. mokiniui, turinčiam specialiųjų ugdymosi poreikių.

18. Mokinio pasiekimai ir pažanga ugdymo procese vertinami:

18.1. vadovaujantis teisės aktais, reglamentuojančiais bendrąjį ugdymą ir mokinio pasiekimų ir pažangos vertinimą;

18.2. vadovaujantis mokyklos Mokinių pažangos ir pasiekimų vertinimo aprašu (2 priedas). Mokinių pažangos ir pasiekimų vertinimo aprašas skelbiamas mokyklos internetinėje svetainėje;

18.3. pažymiais pagal dešimtbalę vertinimo skalę pasibaigus pusmečiams;

18.4 Nacionaliniame mokinių pasiekimų patikrinime mokykla dalyvauja savivaldybės vykdomosios institucijos sprendimu. Mokinio pasiekimų rezultatai neįskaičiuojami į pusmečio įvertinimą.

**TREČIASIS SKIRSNIS**

**MOKYKLOS UGDYMO TURINIO ĮGYVENDINIMO PLANAVIMAS**

19. Mokykla, planuodama mokyklos ugdymo turinio įgyvendinimą, priėmė sprendimą dėl:

19.1. Sveikatos ir lytiškumo ugdymo bei rengimo šeimai bendrosios programos, patvirtintos Lietuvos Respublikos švietimo ir mokslo ministro 2016 m. spalio 25 d. įsakymu Nr. V-941 „Dėl Sveikatos ir lytiškumo ugdymo bei rengimo šeimai programos patvirtinimo“ (toliau – Sveikatos programa) integravimo į mokyklos ugdymo turinį: sveikatos programa pradiniame ugdyme yra integruota į dėstomus dalykus ir neformalųjį švietimą. Pagrindiniame ugdyme Sveikatos programa integruojama į fizinio ugdymo, gamtos ir žmogaus, biologijos, chemijos, technologijų dalykus, socialinę veiklą ir neformalųjį švietimą, taip pat kiekvienoje ugdymo pakopoje (5–8 klasėse) sveikatos ugdymui per mokslo metus skiriami programos visumą apimantys specialūs užsiėmimai (rengiami susitikimai su medicinos darbuotojais atskirai mergaitėms ir berniukams, organizuojamos sveikatingumo bei sporto šventės, pokalbiai klasių valandėlių metu), kurie organizuojami pamokų, paskaitų forma arba pažintinių dienų metu bei per socialinę veiklą;

19.1.1 du kartus per metus, pasibaigus pirmam pusmečiui (2020-01-23) ir mokslo metų pabaigoje (2020-06-19), organizuojamos sveikatingumo dienos;

19.1.2. sveikatos programos vykdymu mokykloje rūpinasi direktoriaus pavaduotoja ugdymui A. Pavelskienė;

19.2. vykdant bendrojo ugdymo programas, ugdymas karjerai (Ugdymo karjerai programa, patvirtinta Lietuvos Respublikos švietimo ir mokslo ministro 2014 m. sausio 15 d. įsakymu Nr. V-72 „Dėl Ugdymo karjerai programos patvirtinimo“) organizuojamas laikantis šių nuostatų:

19.2.1. pradiniame ugdyme ugdymas karjerai integruojamas į pasaulio pažinimo dalyko turinį ir neformalųjį švietimą;

19.2.2. pagrindiniame ugdyme ugdymas karjerai integruojamas į visų dalykų programų turinį ir neformalųjį švietimą;

19.3 mokykla organizuoja kryptingas socialinio ir emocinio ugdymo, sveikos gyvensenos stiprinimo ir prevencines veiklas: pasirinko nuoseklias ir ilgalaikes socialines ir emocines kompetencijas ugdančias prevencines programas: „Zipis“ (1 kl.), „Obuolio draugai“ (2 kl.), „Įveikime kartu“ (4 kl.), „Paauglystės kryžkelės“ (5-8 kl.), apimančias patyčių, smurto, alkoholio, tabako ir kitų psichiką veikiančių medžiagų vartojimo prevenciją, sveikos gyvensenos skatinimą ir sudaro sąlygas kiekvienam mokiniui nuolat joje dalyvauti, įgyvendindama Smurto prevencijos įgyvendinimo mokyklose rekomendacijas, patvirtintas Lietuvos Respublikos švietimo ir mokslo ministro 2017 m. kovo 2 d. įsakymu Nr. V-190 „Dėl Smurto prevencijos įgyvendinimo mokyklose rekomendacijų patvirtinimo“. Programų veiklos integruojamos į pasaulio pažinimo, fizinio ugdymo, lietuvių kalbos, biologijos, gamtos ir žmogaus, chemijos, dorinio ugdymo turinį, per neformaliojo vaikų švietimo veiklas. Taip pat skiriamas atskiras laikas programų veikloms įgyvendinti organizuojant paskaitas, švietėjiškas akcijas, disputus, projektus;

19.4. mokykloje sudarytos sąlygos mokiniams kasdien fiziškai aktyviai praleisti 20 min. pertrauką tarp pamokų: 1–4 kl. mokiniams po keturių pamokų mokyklos vidiniame kiemelyje, 5–8 kl. mokiniams – po trijų pamokų mokyklos kieme arba sporto salėje.

20. Pažintinė, kultūrinė, meninė, kūrybinė veikla– mokyklos ugdymo turinio dalis. Ši veikla bus vykdoma nuosekliai per mokslo metus. Numatytos teminės integruotų dalykų mokymo dienos, skirtos pažintinei, kultūrinei, meninei, kūrybinei veiklai: dvi edukacinės klasių ekskursijos (2019 m. spalio ir 2020 m. gegužės mėn.), diena Žemaitijos metams paminėti (2019 m. lapkričio 21 d.), Karjeros ugdymo diena (2020 m. birželio 2 d.), Mokyklos gimtadienio paminėjimo diena (2020 m. rugsėjo 27 d.), Žiemos sporto šventė (2020 m. sausio 23 d.), sveikatingumo diena prie Germanto ežero (2020 m. birželio 19 d.). Dienoms organizuoti bus sudaromos darbo grupės.

21. 5 – 8 klasių mokiniams skiriama 10 valandų per mokslo metus privaloma socialinė-pilietinė veikla (5 val. rekomenduojama atlikti I pusmetį, kitas 5 val. – II pusmetį).

 21.1. Mokiniams siūlomos socialinės-pilietinės veiklos kryptys:

 21.1.1. darbinė - kūrybinė veikla (kabinetų tvarkymo darbai, smulkūs remonto darbai, dekoracijų ruošimas, mokyklos bendrųjų erdvių, stendų apipavidalinimas, talkos, renginių organizavimas);

21.1.2. ekologinė veikla (mokyklos aplinkos tvarkymas, dalyvavimas miesto ar respublikinėse ekologinėse akcijose, projektuose, paukščių ir žvėrelių globa);

21.1.3. projektinė veikla (dalyvavimas pilietinio ugdymo, prevenciniuose, socialiniuose, profesinio veiklinimo projektuose, dalyvavimas klasės ir mokyklos savivaldos darbe, parodų rengimas);

21.1.4. Socialinė veikla (pagalba draugui, gerumo akcijos, Vaikų globos ir senelių namų, lopšelių-darželių lankymas, pagalba pagyvenusiems žmonėms);

21.1.5. Kita veikla (pagalba klasės auklėtojui, dalykų mokytojams, darbas mokyklos bibliotekoje ir muziejuje, pagalba tvarkant miesto kapines, veikla Mokinių aktyve).

21.2 Mokiniai socialinę-pilietinę veiklą planuoja patys, ją fiksuoja socialinės veiklos ataskaitos lape.

21.3. Veiklos apskaitą vykdo klasių vadovai. Veikla fiksuojama elektroniniame dienyne TAMO skiltyje „Socialinė-pilietinė veikla“.

22.4. Veiklos kontrolę vykdo klasės auklėtojas, mokyklos socialinis pedagogas ir administracijos atstovas.

23. Etninė kultūrinė veikla organizuojama vadovaujantis Pagrindinio ugdymo etninės kultūros bendrąja programa, kuri patvirtinta Lietuvos Respublikos švietimo ir mokslo ministro 2012 m. balandžio 12 d. įsakymu Nr. V-651 „Dėl Pagrindinio ugdymo etninės kultūros bendrosios programos“ (toliau – Etninės kultūros programa):

23.1. dalis Etninės kultūros ugdymo programos tematikos integruota į pradinio ugdymo bendrąsias programas: dorinio ugdymo, pasaulio pažinimo, muzikos, lietuvių kalbos, šokio, dailės;

23.2. pagrindiniame ugdyme Etninės kultūros ugdymas integruojamas į visų mokomųjų dalykų turinį bei neformalųjį ugdymą (būrelis „Etnoratas“).

**KETVIRTASIS SKIRSNIS**

**MOKYMOSI KRŪVIO REGULIAVIMAS**

24. Vadovaujantis Higienos norma mokykloje ugdymo procesui organizuoti sudaromas tvarkaraštis. Mokiniui mokymosi krūvis per savaitę yra paskirstytas proporcingai. Penktadienį organizuojama mažiau pamokų nei kitomis savaitės dienomis.

25. Mokykloje atliekama nuosekli mokinių mokymosi krūvio stebėsena, kurią vykdo mokyklos vadovas ir pavaduotojas ugdymui:

 25.1. organizuoja ir vykdo mokinių mokymosi krūvio bei mokiniams skiriamų namų darbų stebėseną ir kontrolę (Namų darbų skyrimo tvarkos aprašas, 5 priedas);

 25.2. organizuoja mokytojų bendradarbiavimą sprendžiant mokinių mokymosi krūvio optimizavimo klausimus;

 25.3. užtikrina, kad mokiniams per dieną nebūtų skiriamas daugiau kaip vienas kontrolinis darbas. Apie kontrolinį darbą mokiniai informuojami ne vėliau kaip prieš savaitę. Jie iš anksto fiksuojami elektroninio dienyno skiltyje „Kontroliniai darbai“.

26. Per dieną mokiniams nevyksta daugiau kaip 7 pamokos pagrindiniame ugdyme ir ne daugiau kaip 5 pamokos pradiniame ugdyme.

25. 5–tų klasių mokiniams, kurie mokosi pagal pagrindinio ugdymo programos pirmąją dalį, skiriamas minimalus privalomų pamokų skaičius.

26. Daugiau pamokų už minimalų privalomų pamokų skaičių dalykų moduliams mokyti 6 ir 8 klasių mokiniams skiriama suderinus su mokinių tėvais (globėjais, rūpintojais).

### 27. Mokymosi pagalbai skiriamos trumpalaikės konsultacijos: 1-4 kl. skiriama 2 val. (4-ose kl. įvairių dalykų konsultacijoms 2 val.), 5-8 kl. moksleiviams 11 val. (lietuvių k. – 4, anglų k. – 1, matematika – 2, informacinės technologijos – 1, biologija – 1, rusų k. – 1, geografija – 1). Trumpalaikių konsultacijų dažnumas priklauso nuo mokantis kylančio mokymosi poreikio išsiaiškinti neaiškumus. Jos neįskaitomos į mokinio mokymosi krūvį. Mokinių tėvai (globėjai, rūpintojai) elektroniniu dienynu ar kitu būdu informuojami apie mokiniui siūlomą suteikti mokymosi pagalbą, apie mokinio daromą pažangą (Ugdymo plano 1 priedas).

**PENKTASIS SKIRSNIS**

**MOKYMOSI PAGALBOS TEIKIMAS MOKINIUI, BESIMOKANČIAM PAGAL PAGRINDINIO UGDYMO PROGRAMĄ**

28. Mokymosi pagalba mokykloje teikiama kiekvienam mokiniui, kuriam ji reikalinga:

28.1. dėl ligos ar kitų priežasčių praleidusiam dalį pamokų;

28.2. gavusiam nepatenkinamą atsiskaitomųjų ar kitų užduočių įvertinimą;

28.3. gavusiam kelis iš eilės nepatenkinamus kurio nors dalyko įvertinimus;

28.4. jei pasiekimų lygis žemesnis, nei numatyta Pagrindinio ugdymo bendrosiose programose, ir mokinys nedaro pažangos;

28.5. jei nacionalinio pasiekimų patikrinimo metu nepasiekiamas patenkinamas lygmuo;

28.6. jei jo pasiekimai yra aukščiausio lygmens ir jei jis siekia domėtis pasirinkta mokymosi sritimi.

### 29. Pagalbą mokiniui pirmiausia suteikia jį mokantis mokytojas, pritaikydamas tinkamas mokymo(si) užduotis, metodikas. Taip pat pagalbą teikia švietimo pagalbos mokiniui specialistai.

### 30. Mokymosi pagalbos teikimo veiksmingumą rodo individualus mokinių stebėjimas ir pažangos pokytis, kuris yra fiksuojamas lentelėse.

### 31. Už mokymosi pasiekimų stebėsenos koordinavimą ir mokymosi pagalbos teikimo organizavimą atsakinga direktorės pavaduotoja ugdymui A.Pavelskienė.

**ŠEŠTASIS SKIRSNIS**

**ASMENŲ, BAIGUSIŲ UŽSIENIO VALSTYBĖS AR TARPTAUTINĖS ORGANIZACIJOS PRADINIO UGDYMO PROGRAMĄ, AR PAGRINDINIO UGDYMO PROGRAMOS DALĮ, ORGANIZAVIMAS**

32. Mokykla, atvykus asmeniui, baigusiam užsienio valstybės, tarptautinės organizacijos pagrindinio ar pradinio, (toliau – tarptautinė bendrojo ugdymo programa):

32.1. priima jį mokytis vadovaudamasi Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo ir mokslo ministro 2005 m. balandžio 5 d. įsakymu Nr. ISAK-556 „Dėl Nuosekliojo mokymosi pagal bendrojo ugdymo programas tvarkos aprašo patvirtinimo“ (toliau – Nuosekliojo mokymosi tvarkos aprašas).

32.2. informuoja valstybinės mokyklos savivaldybės mokyklos savivaldybės vykdomąją instituciją ar jos įgaliotą asmenį.

33. Mokyklos administracija, priimdama mokinį:

33.1. išklauso atvykusiųjų asmenų lūkesčius dėl švietimo pagalbos poreikių ar poreikio tam tikrą dalį laiko intensyviai mokytis lietuvių kalbos;

33.2. aptaria mokyklos teikiamos pagalbos formas ir būdus, mokyklos, mokinio ir tėvų įsipareigojimus;

33.3. klasės vadovas aptaria atvykusio mokinio įtraukties į mokyklos bendruomenės gyvenimą galimybes ir veiksmus:

33.3.1. numato apytikrę adaptacinio laikotarpio trukmę;

33.3.2. pasitelkia mokinius savanorius, galinčius padėti atvykusiam mokiniui sklandžiai įsitraukti į mokyklos gyvenimą ir mokytis;

33.3.3. numato klasės vadovo, mokytojų darbą su atvykusiu mokiniu ir jo tėvais;

33.3.4. organizuoja mokytojų konsultacijas, individualias veiklas ugdymo programų skirtumams likviduoti;

33.3.5. numato atvykusio mokinio individualios pažangos stebėjimą per adaptacinį laikotarpį;

33.3.6. siūlo neformaliojo vaikų švietimo veiklas, kurios padėtų mokiniui greičiau integruotis.

34. Per adaptacinį laikotarpį mokinio pasiekimai pažymiais nevertinami, tačiau fiksuojama mokinio daroma pažanga.

**AŠTUNTASIS SKIRSNIS**

**LAIKINŲJŲ MOKYMOSI GRUPIŲ SUDARYMAS**

35. Mokinių skaičius laikinojoje grupėje negali būti didesnis nei 30 ir ne mažesnis nei 10 (išskyrus: etikai, tikybai ir vokiečių kalbai mokyti, nesusidarius 10 mokinių grupei paralelių klasių jungtinėje grupėje):

35.1. laikinosios grupės sudaromos iš tos pačios klasės arba paralelių klasių mokinių;

35.2. nesusidarius atitinkamam mokinių skaičiui, laikinosios grupės sudaromos jungiant paralelių klasių mokinius: tikybos pamokas 5ab ir 6ab, etika – 6ab klasėse (Ugdymo plano 1 priedas).

36. Mokyklos ugdymo turiniui įgyvendinti klasė į grupes dalijama arba sudaromos laikinosios grupės dalykams mokyti:

36.1. doriniam ugdymui, jeigu tos pačios klasės mokiniai yra pasirinkę ir tikybą, ir etiką;

36.2. informacinių technologijų ir technologijų dalykams mokyti, atsižvelgiant į darbo vietų kabinetuose skaičių, kurį nustato Higienos norma (Lietuvos higienos norma);

36.3. užsienio kalboms: 1-ajai ir 2-ajai, jei klasėje mokosi ne mažiau kaip 21 mokinys (Ugdymo plano 1 priedas).

**DEVINTASIS SKIRSNIS**

**MOKYMO NAMIE ORGANIZAVIMAS**

37. Mokinių mokymas namie organizuojamas, vadovaujantis Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. rugsėjo 26 d. įsakymu Nr. V-1405 „Dėl Mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“ ir Mokymosi formų ir mokymo organizavimo tvarkos aprašu.

38. Mokiniai namie mokomi savarankišku ar(ir) nuotoliniu mokymo proceso organizavimo būdu. Nuotoliniu mokymo proceso organizavimo būdu mokiniai gali būti mokomi tik pritarus gydytojų konsultacinei komisijai. Mokykla, suderinusi su mokinio tėvais (globėjais) ir atsižvelgusi į mokinio ligos pobūdį bei gydytojo rekomendacijas, rengia mokiniui individualų ugdymo planą:

38.1. namie mokomam mokiniui savarankišku mokymo proceso organizavimo būdu 1–3 klasėse skiriama 9 savaitinės ugdymo valandos, 4 klasėse – 11 ugdymo valandų, 5–6 klasėse skiriama 12 savaitinių pamokų, 7–8 klasėse – 13. Dalį ugdymo laiko gydytojo leidimu mokinys gali lankyti pamokas mokykloje arba mokytis nuotoliniu mokymo proceso organizavimo būdu.

38.2. Mokomam namie pagal pradinio ugdymo individualizuotą ugdymo programą mokiniui turinčiam vidutinį, žymų ir labai žymų intelekto sutrikimą ugdymui namie skiriamos 8 valandos per savaitę. Šiais mokslo metais 8 val. mokymui namie buvo skirtos vienam 4b klasės mokiniui P.Česnauskui.

39. Suderinus su mokinio tėvais (globėjais, rūpintojais), mokyklos vadovo įsakymu 5–8 kl. mokinys gali nesimokyti dailės, muzikos, technologijų ir kūno kultūros (o 1–4 kl. – tik kūno kultūros). Dienyne ir mokinio individualiame ugdymo plane prie mokinio nesimokomų dalykų įrašoma „atleista“. Dalis pamokų, gydytojo leidimu lankomų mokykloje, įrašoma į mokinio individualų ugdymo planą.

**DEŠIMTASIS SKIRSNIS**

**DALYKŲ SRIČIŲ UGDYMO TURINIO ĮGYVENDINIMO YPATUMAI**

40. Ugdymo sričių / ugdymo dalykų programų įgyvendinimas:

41. Dorinis ugdymas:

41.1 dorinio ugdymo dalyką (etiką ar tikybą) mokiniui iki 14 metų parenka tėvai (globėjai, rūpintojai), o nuo 14 metų mokinys savarankiškai renkasi pats. Siekiant užtikrinti mokymosi tęstinumą ir nuoseklumą, etiką arba tikybą mokinys renkasi dvejiems metams (5–6, 7–8).

42. Lietuvių kalba ir literatūra. Mokykla, įgyvendindama ugdymo turinį:

42.1. lietuvių kalbos ugdymas vykdomas pagal Lietuvos Respublikos švietimo, mokslo ir sporto ministro patvirtintą lietuvių kalbos pradinio ugdymo bendrąją programą, skiriant Bendrojo ugdymo plano 27 punkte nurodytas pamokas;

42.2. mokiniams siūlo rinktis pasirenkamuosius dalykus lietuvių kalbos ir literatūros įgūdžiams formuoti ir skaitymo gebėjimams gerinti: „Teksto suvokimas ir kalbinė raiška“ (6 kl.), „Teksto skaitymas ir kūrimas“ (8 kl.) (Ugdymo plano 1 priedas);

### 42.3. mokiniams, kurie nepasiekia lietuvių kalbos bendrojoje programoje numatyto patenkinamo lygio, sudaromos sąlygos išlyginti mokymosi spragas skiriant konsultacijas laikinojoje grupėje;

### 42.4. 18 pamokų 5–8 klasėse skiriama pilietiškumo pagrindų mokymo ir laisvės kovų temos integravimui (numatyti mokytojų ilgalaikiuose ugd. planuose).

43. Užsienio kalba:

43.1. užsienio kalbos, pradėtos mokytis pagal pradinio ugdymo programą, toliau mokomasi kaip pirmosios iki pagrindinio ugdymo programos pabaigos;

43.2. antrosios užsienio kalbos mokyti privaloma nuo 6 klasės. Tėvai (globėjai, rūpintojai) mokiniui iki 14 metų parenka, o mokinys nuo 14 iki 16 metų tėvų (rūpintojų) sutikimu pats renkasi antrąją užsienio kalbą: rusų arba vokiečių;

43.3. užsienio kalbas keisti iki pagrindinio ugdymo programos pabaigos galima tik tuo atveju, jei mokinio norimos mokytis užsienio kalbos pasiekimų lygis ne žemesnis, nei

numatyta tos kalbos Bendrojoje programoje, arba jei mokinys yra atvykęs iš kitos Lietuvos ar užsienio mokyklos ir šiuo metu lankoma mokykla negali sudaryti mokiniui galimybės tęsti jo pradėtos kalbos mokymosi. Gavus mokinio tėvų (globėjų, rūpintojų) pritarimą raštu, mokiniui sudaromos sąlygos pradėti mokytis užsienio kalbos, kurios mokosi klasė, ir įveikti programų skirtumus:

43.3.1. vienus mokslo metus jam skiriama viena papildoma užsienio kalbos pamoka per savaitę;

43.3.2. susidarius penkių ar daugiau tokių mokinių grupei klasėje ar mokykloje, skiriamos dvi papildomos pamokos visai mokinių grupei;

43.3.3. jei mokinys yra baigęs tarptautinės bendrojo ugdymo programos dalį ar visą programą ir mokykla nustato, kad jo vienos užsienio kalbos pasiekimai yra aukštesni nei numatyta Pagrindinio ugdymo bendrosiose programose, mokinio ir jo tėvų (globėjų, rūpintojų) pageidavimu mokykla įskaito mokinio pasiekimus ir konvertuoja į dešimtabalę vertinimo sistemą. Mokykla sudaro mokiniui individualų užsienio kalbos mokymosi planą ir galimybę vietoj užsienio kalbos pamokų lankyti papildomas lietuvių kalbos ar kitos kalbos pamokas kitose klasėse.

44. Gamtos mokslai:

44.1. gamtamoksliniams gebėjimams ugdytis pradiniame ugdyme skiriama pusė pasaulio pažinimo dalykui skirto ugdymo laiko. Privaloma sudaryti sąlygas ugdytis praktiniams gamtamoksliams gebėjimams, todėl vieną ketvirtąją dalį dalykui skiriamo laiko ugdymas turi vykti tyrinėjimams palankioje aplinkoje, natūralioje gamtinėje (pvz., parke, miške, prie vandens telkinio ar pan.) aplinkoje, laboratorijose;

44.2. 5-8 klasių mokinių eksperimentiniams ir praktiniams įgūdžiams ugdyti gamtos mokslų dalykų turinyje skiriama ne mažiau kaip 30 procentų dalykui skirtų pamokų per mokslo metus. Atlikti eksperimentus galima ne tik mokykloje, kurioje mokosi mokinys, bet ir atvirosios prieigos centruose ar kitose tam tinkamose aplinkose.

43. Technologijos:

43.1. mokiniai, kurie mokosi pagal pagrindinio ugdymo programos pirmąją dalį (5–8 klasėse), kiekvienoje klasėje mokomi, proporcingai paskirsčius laiką mitybos, tekstilės, konstrukcinių medžiagų ir elektronikos technologijų programoms;

43.2. Klasės dalijamos į grupes per technologijų pamokas atsižvelgiant į darbo vietų skaičių ir įrangą kabinetuose.

### 44. Informacinės technologijos:

### 44.1. informacinių technologijų pradedama mokyti 5-oje klasėje, tęsiama 6-oje klasėje skiriant po vieną pamoką per savaitę. 7-oje klasėje skiriama 1 pamoka per savaitę, iš kurių pusė panaudojama integruotam mokymui su anglų kalbos, geografijos, biologijos bei rusų kalbos dalykais. 8-oje klasėje informacinėms technologijoms skiriama 1 valanda per savaitę iš mokymo pasiekimams gerinti skirtų valandų, iš kurių pusė panaudojama integruotam mokymui su anglų kalbos, geografijos, biologijos bei rusų kalbos dalykais (Integruotos pamokos numatytos mokytojų ilgalaikiuose planuose).

45. Socialiniai mokslai:

45.1. socialiniams gebėjimams ugdyti pradiniame ugdyme skiriama viena ketvirtoji pasaulio pažinimo dalyko laiko ugdymo procesą organizuojant socialinės, kultūrinės aplinkos pažinimui palankioje aplinkoje (pvz., lankantis visuomeninėse, bendruomenių, kultūros institucijose ir pan.);

45.2. per socialinių mokslų pamokas mokymasis grindžiamas tiriamojo pobūdžio metodais, diskusijomis, bendradarbiavimu, savarankiškai atliekamu darbu ir informacinėmis komunikacinėmis technologijomis;

45.3. siekiant gerinti gimtojo krašto (pavyzdžiui, rajono, savivaldybės, gyvenvietės ir kt.) ir Lietuvos valstybės pažinimą, atsižvelgiant į esamas galimybes istorijos ir geografijos mokymas organizuojamas netradicinėse aplinkose (muziejuose). Tokias pamokas dėstantys mokytojai numato ilgalaikiuose planuose;

45.4. laisvės kovų istorijai mokyti skiriama ne mažiau kaip 18 pamokų, integruojant temas į istorijos, lietuvių kalbos ir kt. ugdymo turinį (ilg. planai);

45.5. 5-8 klasėse pilietiškumo ugdymas integruojamas į artimus pagal turinį dalykus (etiką, istoriją, geografiją, lietuvių kalbą ir literatūrą) bei į socialinę veiklą, neformalųjį švietimą;

45.6. į socialinių mokslų ugdymo turinį integruojamos Lietuvos ir pasaulio realijų temos.

46. Fizinis ugdymas:

46.1. pradinės klasės mokiniai lanko 105 fizinio ugdymo pamokas per metus (3 pamokas per savaitę). Šokio programa įgyvendinama skiriant 35 pamokas per metus (1 per savaitę) iš fiziniam ugdymui dalykui skiriamo laiko;

46.2. 5-ose ir 6-ose klasėse privalomos 3 fizinio ugdymo pamokos per savaitę, per mokslo metus – 111 pamokų;

46.3. specialiosios medicininės fizinio pajėgumo grupės mokiniai dalyvauja pamokose kartu su pagrindine grupe, bet pratimai ir krūvis jiems skiriami pagal gydytojo rekomendacijas ir atsižvelgiant į savijautą;

46.4. parengiamosios medicininės fizinio pajėgumo grupės mokiniams krūvis ir pratimai skiriami atsižvelgiant į jų ligų pobūdį ir sveikatos būklę. Neskiriama ir neatliekama pratimų, galinčių skatinti ligų paūmėjimą. Dėl ligos pobūdžio negalintiems atlikti įprastų užduočių mokytojas taiko alternatyvias atsiskaitymo užduotis, kurios atitinka mokinių fizines galimybes ir gydytojo rekomendacijas;

46.5. mokykla mokiniams, atleistiems nuo kūno kultūros pamokų dėl sveikatos ir laikinai dėl ligos, siūlo kitą veiklą: stalo žaidimus, šaškes, šachmatus, veiklą skaitykloje, bibliotekoje, konsultacijas, socialinę veiklą.

**VIENUOLIKTASIS SKIRSNIS**

**INTEGRUOJAMŲJŲ PROGRAMŲ ĮGYVENDINIMAS PRADINIAME UGDYME**

47. Integruojamųjų, prevencinių ir kitų ugdymo programų įgyvendinimas:

47.1. Į Bendrosios programos ugdymo dalykų programų turinį integruojama:

47.1.1. bendrųjų kompetencijų ir gyvenimo įgūdžių ugdymo programa, integruojamųjų programų – Mokymosi mokytis, Komunikavimo, Darnaus vystymosi, Kultūrinio sąmoningumo, Gyvenimo įgūdžių ugdymo programų pagrindai (Pradinio ir pagrindinio ugdymo bendrųjų programų, patvirtintų Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“, 11 priedas „Bendrųjų kompetencijų ir gyvenimo įgūdžių ugdymas“). Šių programų atskirai planuoti ir vykdyti nereikia, jos yra integruotos į Bendrosios programos turinį;

47.1.2. Žmogaus saugos bendroji programa ir Sveikatos ir lytiškumo ugdymo bei rengimo šeimai bendroji programa;

47.1.3. mokyklos pasirinktos prevencinės ir kitos ugdymo programos;

47.1.4. etninės kultūros ugdymas;

47.1.5. informacinių komunikacinių technologijų ugdymas. Informacinės komunikacinės technologijos ugdymo procese naudojamos kaip ugdymo priemonė, taip pat mokoma informacinių komunikacinių technologijų pradmenų.

47.2. Ugdymo karjerai programa, patvirtinta Lietuvos Respublikos švietimo ir mokslo ministro 2014 m. sausio 15 d. įsakymu Nr. V-72 „Dėl Ugdymo karjerai programos patvirtinimo“.

48. Mokytojas numato ugdymo dalykus, į kuriuos integruojamas Sveikatos ir lytiškumo ugdymo bei rengimo šeimai bendrosios, Žmogaus saugos bendrosios, etninės kultūros ugdymo, mokyklos pasirinktų prevencinių ir kitų programų, informacinių komunikacinių technologijų ugdymo turinys.

SUDERINTA Mokyklos tarybos

Telšių rajono savivaldybės administracijos 2019-06-25 posėdžio

Švietimo ir sporto skyriaus vedėjo pavaduotoja protokolu Nr. V1-5

Daiva Tūmienė

2019-08-30